Nižnekolõmski uluss
Nižnekolõmski uluss ehk Allaraa Halõma uluss on 2. järgu haldusüksus (rajoon) Venemaal Sahha Vabariigi põhjaosas. Asub Kolõma jõe alamjooksul ja piirneb põhjas Ida-Siberi merega. Ulussi halduskeskus on Tšerski alev, kus elab üle poole ulussi elanikest. 2002. aasta rahvaloenduse andmeil oli ulussi elanike arv 5932, neist 19% jakuudid, 48% venelased, 9% eveenid ja 7% jukagiirid. Jaguneb neljaks kohalikuks omavalitsuseks.